Cu cât au crescut, de fapt, pensiile seniorilor. Județele cu cele mai mari venituri
- Cristian Raducanu
- 14 martie 2024, 23:10
Institutul Național de Statistică a publicat joi, 14 martie, situația privind sistemul public de pensii și majorările operate de Guvernul României în dreptul veniturilor seniorilor. Astfel, potrivit datelor se observă o creștere de 13,9% în ultimul trimestru din anul 2023, față l de aceeași perioadă a anului 2022.
Pensii majorate cu 13%
În privința populației de pensionari, statisticile furnizate de INS indică o scădere a numărului de seniori cu 11.000 de persoane. Însă, numărul pensiilor de asigurări sociale de stat a crescut cu 2.000 de persoane. De asemenea, a crescut și valoarea pensiei medie de asigurări sociale de stat. Institutul Național de Statistică a anunțat o majorare de 13%.
În trimestrul IV din din 2023, numărul mediu de pensionari a crescut cu 2.000 de persoane, iar numărul mediu de pensionari de asigurări sociale a crescut, de asemenea, cu 5.000 de persoane. În termeni comparativi, pensia medie și pensia medie de asigurări sociale au crescut în ultimele trei luni din 2023, față de T3 din 2023, cu 0,4%, respectiv 0,1%.
Ponderea majoritară, de 99,98%, din sistemul public de pensii a fost deținută în perioada octombrie-decembrie 2023 de pensionarii de asigurări sociale. Defalcat, dintre pensionarii de asigurări sociale, cea mai mare procent îl au pensionarii pentru limita de vârstă (80,1). Iar, pensiile de urmaș și cele de invaliditate ocupă o pondere relativ mică, de sub 9,7 respectiv 8,1%.
Numărul de pensionari a scăzu cu 11.000 de persoane
La polul opus, pe categoria pensionarilor de asigurări sociale, pensionarii cu pensii anticipate au o pondere de numai 2%, în timp ce seniorii cu pensii anticipate reprezintă doar 0,1%.
În privința raportului pensionari/angajați, INS a anunțat o cifră de 8/10. De menționat că această cifră nu se aplică în București și județul Ilfov, unde raportul este de patru pensionari la zece salariați. La polul opus se află Teleorman și Vaslui cu câte 15 pensionari la 10 salariați, respectiv 14 seniori la 10 salariați.
Unde se încasează cele mai mari pensii din țară
La nivel teritorial se înregistrează discrepanțele semnificative în privința cuantumului pensiei medii. Cele mai mai mici valori au fost consemnate în Botoșani și Vrancea. În județele menționate, pensia de asigurări sociale de stat a fost de 1.588, respectiv 1.601 lei.
Cele mai mari valori s-au înregistrat în Hunedoara și București. unde pensia medie de asigurări sociale a fost de 2.699 și de 2.549 de lei în Capială. Astfel se poate observa că diferența dintre valoarea minimă și cea maximă depășește cu puțin pragul de 1.000 de lei, potrivit INS.